
A különböző generációk motivációs eszközeinek vizsgálata

Mindenki számára ismerős lehet a következő mondat: „Bezzeg az én időmben”. Kíváncsi voltam, hogy az egyes generációk hogyan viselkednek a munkaerőpiacon. Kutatásomban felmérem az eltérő korcsoportok ösztönzési eszközeit, igényeit a munka világában.
A dolgozatom első részében motivációs elméleteket, illetve a különböző korcsoportok általános jellemzőit és a munkához való kapcsolatukat, hozzáállásukat vizsgálom. Kifejtem az eltérő korosztályokban meglévő lehetőségeket és az esetlegesen fejleszthető tulajdonságokat, különös tekintettel az Y generációra. A munkaerőpiac legidősebb tagjai a Baby-boom nemzedék, akik az 1946 és 1964 év között születtek. A következő korcsoport 1965 és 1979 év között születtek, őket X generációnak nevezik. Majd az Y generáció a mai tizenkilenc és harminchárom év közöttiek. A munkaerőpiacon még alig van jelen a Z generáció, akik az 1995 és 2010 év közötti születésűek.
A tanulmányom második részében egy általam összeállított kérdőívet elemzek, amely feltérképezi a különböző korosztályok motivációs igényét, hogy melyek azok az ösztönző eszközök, amelyek csak egy-egy korcsoport számára fontosak. Megvizsgálom, hogy mennyire lehet motiváló eszköz vagy inkább teljesítményromboló hatású a pénzbeli juttatás. Mennyire fontos egy korombeli személynek a jó csapatban való együttműködés vagy egy X generációs egyénnek a munkafeladatok önálló elvégzése. Illetve a baby-boom generáció tagjainak teljesítményére milyen hatással van az új technológia megjelenése és további kérdésekre keresek választ.
Úgy gondolom, hogy a munka világában ez egy aktuális, jelentős probléma, mivel egyre több Y generációs kerül ki főiskolákról, egyetemekről és sok vállalatnak nehézséget okoz az eltérő korosztályok ösztönzése.



